15. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 417 της 27/31 Μαΐου 1965 (ΦΕΚ Α΄ 95) Περί διατηρήσεως και συνθέσεως Συμβουλίων και Επιτροπών της Σιβιτανιδείου Δημοσίας Σχολής Τεχνών και Επαγγελμάτων. ΄Εχοντες υπ’ όψει τας διατάξεις: 1)Των άρθρ. 4 παρ. 1, 5 παρ. 1 και 2 και 9 του Ν.Δ. 4352/64 «περί διατάξεων αφορωσών τους δημοσίους υπαλλήλους ως και καταργήσεως Συμβουλίων, Επιτροπών, των Δημοσίων Υπηρεσιών κλπ.» (ΦΕΚ 135), και της παρ. 3 του άρθρ. 14 του Νόμ. 4459/65 «περί τροποποιήσεως των διατάξεων περί φορολογίας μεταβιβάσεως ακινήτων και επιβολής φόρου επί του αυτομάτου υπερτιμήματος οικοπέδων και άλλων τινών διατάξεων». 2)Της υπ’ αριθ. 29261 3 Μαρτ. 1964 (ΦΕΚ 83 τ.Β΄) αποφάσεως του Προέδρου της Κυβερνήσεως και Υπουργού Εθνικής Παιδείας και Θρησκευμάτων και 3)Την υπ’ αριθ. 677/64 απόφασιν του Συμβουλίου της Επικρατείας, προτάσει του Προέδρου της Κυβερνήσεως και των Υπουργών Συντονισμού, Οικονομικών και Εθνικής Παιδείας και Θρησκευμάτων, απεφασίσαμεν και διατάσσομεν: ΄Αρθρον Μόνον.-1.Το δυνάμει του εδαφ. 1 του άρθρ. 2 του από 22-6/9.7.1927 Δ/τος «περί κυρώσεως του από 2 Ιουλ. 1926 Ν.Δ/τος «περί ιδρύσεως Σιβιτανιδείου Σχολής Τεχνών και Επαγγελμάτων κλπ.», ως συνεπληρώθη δια του Α.Ν. 761/1937 υφιστάμενον Διοικητικόν Συμβούλιον της Σιβιτανιδείου Δημοσίας Σχολής Τεχνών και Επαγγελμάτων διατηρείται, η δε σύνθεσις αυτού καθορίζεται ως ακολούθως: «α)Εκ του εκάστοτε Αρχιεπισκόπου Αθηνών, ως Προέδρου αυτού. β)Εκ του εκάστοτε Προέδρου του Αρείου Πάγου. γ)Εκ του εκάστοτε Εισαγγελέως του Αρείου Πάγου. δ)Εκ τεσσάρων μελών εκλεγομένων εκ καθηγητών Ανωτάτων Εκπαιδευτικών Ιδρυμάτων, Ανωτέρων ή Ανωτάτων Κρατικών Λειτουργών, Αξιωματικών, οίτινες δυνατόν να τελώσιν εν ενεργεία ή μη και ανθρώπων του επιστημονικού και βιομηχανικού κόσμου. Ο Αντιπρόεδρος και τα υπό στοιχ. δ΄ μέλη μετά των αναπληρωτών αυτών ορίζονται υπό του Υπουργού Εθνικής Παιδείας και Θρησκευμάτων επί τριετεί θητεία. Το Διοικητικόν Συμβούλιον ευρίσκεται εν απαρτία παρισταμένων 4 τουλάχιστον εκ των μελών αυτού». Η σύνθεσις του Δ.Σ. ετροποποιήθη ως άνω δια της υπ’ αριθ. 79265 της 8/21 Ιουν. 1967 (ΦΕΚ Β΄ 409) αποφ. Υπ. Συντον. και Παιδείας. 2.Παρά τω Διοικητικώ Συμβουλίω παρίσταται Κυβερνητικός Επίτροπος άνευ ψήφου ει τας συνεδριάσεις, διαβιβάζων τας απόψεις της Κυβερνήσεως επί των συζητουμένων θεμάτων, επικυρών ή δυνάμενος να αναστέλη την λήψιν ή εκτέλεσιν αποφάσεων του Διοικητικού Συμβουλίου αντικειμένων εις διατάξεις Νόμων μέχρις ότου επί τούτου αποφασίση ο Υπουργός Εθνικής Παιδείας. 3.Διατηρείται η υπό του άρθρ. 3 του αυτού ως άνω Δ/τος Εκτελεστική Επιτροπή συνιστωμένη παρά του Διοικητικού Συμβουλίου της Σιβιτανιδείου Δημοσίας Σχολής Τεχνών και Επαγγελμάτων και συντεθειμένη εφ’ εξής εκ 3 μελών του Διοικητικού Συμβουλίου εκλεγομένων υπ’ αυτού. Εις τας συνεδριάσεις της Επιτροπής παρίστανται ο Γενικός Διευθυντής της Σχολής, εφ’ όσον υπάρχη και ο Κυβερνητικός Επίτροπος άνευ ψήφου. 4.Διατηρείται η δυνάμει της παρ. 4 του άρθρ. 40 του από 3/29.8.1935 Δ/τος «περί εγκρίσεως του Οργανισμού της Δημοσίας και ιδιοσυντηρήτου Σιβιτανιδείου Σχολής Τεχνών και Επαγγελμάτων» υφισταμένη παρά τη υπηρεσία διαχειρίσεως της Σχολής ταύτης μόνιμος Επιτροπή Προμηθειών, Διαγωνισμών και παραγγελιών. 5.Διατηρείται το δυνάμει του άρθρ. 41 παρ. 6 του από 3/29 Αυγ. 1935 Π.Δ/τος «περί εγκρίσεως του Οργανισμού της Δημοσίας ιδιοσυντηρήτου Σιβιτανιδείου Σχολής Τεχνών και Επαγγελμάτων, Γνωμοδοτικόν Εκπαιδευτικόν Τεχνικόν, Συμβούλιον, αποτελούμενον εκ των εξής μελών: α)Ενός μέλους του Διοικητικού Συμβουλίου, οριζομένου υπό τούτου. β)Του Διευθυντού της Σχολής. γ)Των Προϊσταμένων των Εκπαιδευτικών Τεχνικών Τμημάτων, και δ)Του Προϊσταμένου της υπηρεσίας Τεχνικής Κατευθύνσεως και ελέγχου. Εις τον Ημέτερον επί της Εθνικής Παιδείας και Θρησκευμάτων Υφυπουργόν ανατίθεμεν την δημοσίευσιν και εκτέλεσιν του παρόντος Δ/τος. (Αντί της σελ. 512,01(α) Σελ. 512,01(β) Τεύχος421- Σελ. 55 Σιβιτανίδειος Σχολή 32.Ε.ε.14-15 